明 陈洪绶 《行草尺牍》

弟甚苦奔驰，又甚苦主人奔驰。不唯笔墨不灵，即饮食亦无味。故每不敢赴人家之邀。或赴者，非象老与俱即树石可赏。今象老绝弟已甚，耦影泼墨，殊不畅怀。两日勉从老弟之约，亦少尽主人意也，况彦老只数扇二纸，何不发来了之。雨中无雨具，不得勉湿命也。西老乞致谢。不一。洪绶顿首。秋老道弟。